বাংলাদেশ স্থল বন্দর কর্তৃপক্ষ

বাংলাদেশ স্থল বন্দর কর্তৃপক্ষ অথবা বি.এস.বি.কে (বাস্থবক) বাংলাদেশের স্বায়ত্তশাসিত প্রতিষ্ঠানগুলোর মধ্যে একটি যা বাংলাদেশের সকল স্থল বন্দরগুলোকে নিয়ন্ত্রণ করে থাকে। এটি নৌপরিবহন মন্ত্রণালয়ের অধীনে একটি সংস্থা। বর্তমানে এর সংখ্যা ২৪টি।

ইতিকথা
বাংলাদেশ স্থল বন্দর কর্তৃপক্ষ বাংলাদেশ সরকারের নৌপরিবহন মন্ত্রণালয়ের অধীনস্থ একটি অধিদপ্তর। বাংলাদেশ স্থলবন্দর কর্তৃপক্ষ আইন, ২০০১-এর আওতায় এটি ২০০১ সালে প্রতিষ্ঠা করা হয়। এটি বাংলাদেশের ২৪ টি স্থল বন্দরের তত্ত্বাবধানে নিযুক্ত আছে। এ প্রতিষ্ঠানে মো: মানজারুল মান্নান চেয়ারম্যান (অতিরিক্ত সচিব) বর্তমানে চেয়ারম্যান পদে নিয়োজিত আছেন।

কার্যাবলী
বাংলাদেশ স্থলবন্দর কর্তৃপক্ষ আইন, ২০০১ অনুযায়ী এই সংস্থার কার্যবলী হল:
স্থলবন্দর পরিচালনা, ব্যবস্থাপনা, উন্নয়ন, সম্প্রসারণ ও সংরক্ষণের নীতি প্রণয়ন;
স্থলবন্দরে পণ্য গ্রহণ, সংরক্ষণ ও প্রদানের জন্য অপেরাটর নিয়োগ;
সরকারের পূর্বানুমোদনক্রমে স্থলবন্দর ব্যবহারকারীদের নিকট হতে আদায়যোগ্য কর, টোল, রেইট ও ফিসের তফসিল প্রণয়ন;
এ আইনের (বাংলাদেশ স্থলবন্দর কর্তৃপক্ষ আইন, ২০০১) উদ্দেশ্য পূরণকল্পে কারো সাথে কোন চুক্তি সম্পাদন।

তথ্যসূত্র

বিষয়শ্রেণী:২০০১-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০০১-এ প্রতিষ্ঠিত সরকারি সংস্থা